Cubanola domingensis

Ti Cubanola domingensis, wenno campanita, ket dagiti bassit a napintas a kayo manipud iti Republika a Dominikano.

Saakup 
Ti Cubanola dominguensis, ammo pay a kas “Campanita Criolla,” ket maysa nga endemiko a mula ti Republika a Dominikano iti Karibe. Daytoy ket kadawyan nga agtubo kadagiti rehion ti amianan ken daya iti pagilian iti asideg ti pantar.

Dagiti langa 
Daytoy ket perenial a mula ken mabalin nga agbaig iti napapaut ngem dua a tawen. Agtubo ti Cubanola dominguensis kas bassit a mul wenno bassit a kayo. Agpataud daytoy kadagiti puraw, kayumanggi, maraberde a sabong, ken agulit-ulitda nga agukrad. Nabanglo pay dagitoy a sabong, ken agayamuom a kas nabara a tsokolate. Makasabidong daytoy a mula no kanen.

Deskripsion 
Ti Cubanola domingensis ket dagiti bassit a mula wenno bassit a kayo aginggana iti 2 m iti katayag nga agraman kadagiti agbitin a puraw a sabong. Dagiti bulong ket agraman kadagiti pesiolo iti kaatiddog a1–3 mm, arinduyog dagiti bulong wenno eliptiko iti kaatiddog iti 6–12 cm, 3.3–6 cm iti kaakaba, timmirad ti ungto, akaba iti baba. Agatiddog dagiti pingir ti calyx iti 1.1-2.5 cm, 1–2 mm iti kaakaba. Ti corolla ket agatiddog iti 18.5-19.8, tubo iti kaatiddog iti 6.5–7 cm, dagiti pingir ket agatiddog iti 7–8 mm. Immitlog dagiti bunga, 3-4.3 cm iti kaatiddog, akaba iti baba.

Ekolohia 
Kadawyan nga agtubo daytoy amula iti bassit wenno napno a linong. Agtubo daytoy a mula kadagiti lugar ti isu a nasayaat daytoy nga agtubo kadagiti alkalino a daga.  Gapu ta napno daytoy a tropikal, sensitibo daytoy ti lamiis. Kadagiti tropikal a lugar a kas ti Abagatan a Florida, ti nalamiis a tiempo ket gapuanan ti panagtinnag dagiti bulong ken sabong.

Pannakaiwarwaras
Dagitoy ket endemiko iti Republika a Dominikano, ken mabirukan dagitoy kadagiti probinsia ti Puerto Plata, Santo Domingo,  San Pedro de Macorís, ken La Altagracia.

Taksonomia 
Immuna nga inurnong babaen ni J.N. Rose idi 1913 iti asideg ti Santo Domingo, naipablaak dagitoy a kas Portlandia domingensis babaen ni Nathaniel Lord Britton idi 1914.  Iti kamaudian, inyalis dagitoy ni Annette Aiello iti baro a henero ti Cubanola, iti doktoral a tesisna iti A reexamination of Portlandia (Rubiaceae) and associated taxa idi 1979.

Dagiti usar 
Naimulmul ati C. domingensis kas maysa nga ornamental.  Makasabidong daytoy no kanen.

Dagiti nagibasaran

Dagiti akinruar a silpo 

 Cubanola domingensis iti davesgarden.com]
 Cubanola domingensis iti toptropicals.com]

Chiococceae
Flora ti Republika a Dominikano